ქედელი

ქედელი — ქალაქ სიღნაღის უბანი, ყოფილი სოფელი (სიღნაღის მუნიციპალიტეტი). მდებარეობს გომბორის ქედის ჩრდილო-აღმოსავლეთ კალთაზე, ზღვის დონიდან 680 მ-ზე, სიღნაღის ცენტრიდან სამხრეთით, 2 კმ-ზე.

იოანე ბატონიშვილის „ქართლ-კახეთის აღწერაში“ (1790-იანი წლები) ქედელი ქიზიყის სოფლებს შორისაა დასახელებული.ბაგრატიონი იოანე, ქართლ-კახეთის აღწერა (ტექსტი გამოსაცემად მოამზადეს თინა ენუქიძემ და გურამ ბედოშვილმა), თბ, 1986. — გვ. 68. გადმოცემით, ლეკიანობით შეწუხებული ქედელის მოსახლეობის დიდი ნაწილი ძველ ანაგაში გადასახლებულა.შაიშმელაშვილი ივ., ქიზიყი, თბ., 1973. — გვ. 89. ტრადიციულად ქედელი სოფელ ბოდბის ნაწილად ითვლებოდა და უშუალოდ ემიჯნებოდა ბოდბის მონასტრის გალავანს. 1802–1930 წლებში ქედელი სიღნაღის მაზრის ბოდბისხევის თემის ნაწილი იყო, მომდევნო პერიოდში შედიოდა სიღნაღის საქალაქო საბჭოში. 1988 წელს სოფელი ქედელი გაუქმდა ქალაქ სიღნაღთან ტერიტორიული შეზრდის გამო.საქართველოს სსრ უმაღლესი საბჭოს უწყებები, 1988, №11. — გვ. 8. 

ლიტერატურა

სქოლიო

კატეგორია:სიღნაღის მუნიციპალიტეტის ისტორიული სოფლები